钦定古今图书集成/历象汇编/乾象典/第054卷 > 西步天歌〈按新法三垣二十八宿所统诸座与丹元子不同新增诸星亦中法所无故附歌及 表于后以备参考〉===紫微垣：=== > 太微垣：
## 钦定古今图书集成/历象汇编/乾象典/第054卷 > 西步天歌〈按新法三垣二十八宿所统诸座与丹元子不同新增诸星亦中法所无故附歌及 表于后以备参考〉===紫微垣：=== > 太微垣：

北斗四星南向，轸　　　　　　　　翼轸之北，太微垣。
垣中最巨五帝座。　　　　　　　　帝傍小星四点攒
座前，四黑内屏绕　　　　　　　　座后，三小横斜安。
正中稍明，为太子　　　　　　　　右，后幸臣左，从官
谒者，一黑在屏左，　　　　　　　　九卿三点三公三。
座隅数点名郎位，　　　　　　　　一簇联辉珠人绵。
郎将微星位之左，　　　　　　　　更与周鼎三小连。〈原属角〉
位上常陈三可见，　　　　　　　　二微在上一巨悬。
三公三小与下应，　　　　　　　　相亦同之斗柄前。〈原属紫微垣〉
座北一点太阳守，〈原属紫微垣〉　太尊天牢守右边。〈原属紫微垣〉
左垣执法上次相，　　　　　　　　次上将星五位联。
右垣执法上次将，　　　　　　　　次上相星亦复然。
虎贲一星左垣永，　　　　　　　　少微曲四虎西肩。
长垣亦四曲且暗，　　　　　　　　上与少微相后先。
三点灵台一稍白，　　　　　　　　正当右将长垣间。
右前三小称明堂，　　　　　　　　左外一小名进贤。〈原属角〉
灵明之际一珠晓，　　　　　　　　微茫可见难名言